Ο **Μαρσέλο «Μαρσελίνιο» Τιέπο Ουέρτας** (πορτογαλικά: *Marcelo "Marcelinho" Tieppo Huertas*) (Σάο Πάολο, 25 Μαΐου 1983) είναι Βραζιλιάνος-Ιταλός επαγγελματίας διεθνής καλαθοσφαιριστής. Με ύψος 1,93 μ. αγωνίζεται ως πόιντ γκαρντ / σούτινγκ γκαρντ για την ισπανική Τενερίφη. Στα 32 του χρόνια, ήταν ο δεύτερος μεγαλύτερος ηλικιακά πρωτοεμφανιζόμενος στο NBA, μετά την συμφωνία του με τους Λος Άντζελες Λέικερς το 2015. Μπασκετικό του πρότυπο αποτελεί ο Δημήτρης Διαμαντίδης.

Επαγγελματική σταδιοδρομία
--------------------------

 Ο Ουέρτας με τη Μπαρτσελόνα το 2013. 
### Τα πρώτα χρόνια στη Βραζιλία και το Τέξας

Ο Ουέρτας ξεκίνησε τη σταδιοδρομία του στις ακαδημίες της Πινιέιρος στη Βραζιλία. Αφού έπαιζε λυκειακή καλαθοσφαίριση στο Λύκειο Καπέλ στο Καπέλ του Τέξας, έκανε το ντεμπούτο του στην αντρική ομάδα της Παουλιστάνο τη σεζόν 2001-02. Στη συνέχεια εντάχθηκε στην αντρική ομάδα της Πινιέιρος για τη σεζόν 2002-03 του Πρωταθλήματος Βραζιλίας Στη συνέχεια, επέστρεψε στην Παουλιστάνο για τη σεζόν 2003-04. 

### Ευρώπη

Ο Ουέρτας έγινε μέλος της ισπανικής Ζουβεντούτ το 2004 και έμεινε εκεί μέχρι το 2007. Στη συνέχεια, μετακόμισε στη Μπιλμπάο Μπασκέτ για τη σεζόν 2007-08. Έπειτα, έπαιξε στην ιταλική Φορτιτούντο Μπολόνια, κατά τη διάρκεια της σεζόν 2008–09. Τον Αύγουστο του 2009, υπέγραψε τριετές συμβόλαιο με την ισπανική Κάχα Λαμποράλ. Στις 9 Αυγούστου 2011, υπέγραψε τετραετές συμβόλαιο με την ισπανική Μπαρτσελόνα.

### Λος Άντζελες Λέικερς (2015-2017)

Στις 9 Σεπτεμβρίου 2015, ο Ουέρτας υπέγραψε με τους Λος Άντζελες Λέικερς. Έκανε το ντεμπούτο του στον εναρκτήριο αγώνα της ομάδας για τη σεζόν εναντίον των Μινεσότα Τίμπεργουλβς στις 28 Οκτωβρίου, καταγράφοντας 2 πόντους, 2 ριμπάουντ και 2 ασίστ στην ήττα με 112-111. Στις 6 Μαρτίου 2016, κατέγραψε ρεκόρ σεζόν, με 10 πόντους και 9 ασίστ στη νίκη με 112-95 επί των Γκόλντεν Στέιτ Ουόριορς. Τέσσερις μέρες αργότερα, είχε το καλύτερο του παιχνίδι της σεζόν, με 13 πόντους και 5 ασίστ στην ήττα με 120-108 από τους Κλίβελαντ Καβαλίερς.

Στις 5 Αυγούστου 2016, ο Ουέρτας υπέγραψε νέο συμβόλαιο με τους Λέικερς. Στις 23 Φεβρουαρίου 2017, ο ανταλλάχθηκε στους Χιούστον Ρόκετς για τον Τάιλερ Ένις. Αφού αποκτήθηκε από τους Ρόκετς, ο Ουέρτας αποδεσμεύτηκε από την ομάδα.

### Επιστροφή στην Ισπανία

Στις 25 Ιουλίου 2017, ο Ουέρτας υπέγραψε διετές συμβόλαιο με τη Μπασκόνια.

Στις 23 Ιουλίου 2019, υπέγραψε διετές συμβόλαιο με την Ιμπεροστάρ Τενερίφη. Στις 9 Φεβρουαρίου 2020, η Τενερίφη κατέκτησε το Διηπειρωτικό Κύπελλο 2020, με τον Ουέρτας να αναδεικνύεται ο Πολυτιμότερος Παίκτης, καταγράφοντας στον τελικό 23 πόντους, 6 ριμπάουντ και 3 ασίστ. Συνολικά στη σεζόν 2019-20 μέτρησε, 12.9 πόντους και 8.3 ασίστ κατά μέσο όρο. Στο τέλος της σεζόν ανανέωσε το συμβόλαιό του μέχρι το καλοκαίρι του 2022. Στις 26 Μαΐου 2021, αναδείχτηκε σε μέλος της καλύτερης ομάδας της σεζόν στο Πρωτάθλημα Ισπανίας. Τη σεζόν 2021-22 στην κανονική διάρκεια του Μπάσκετμπολ Τσάμπιονς Λιγκ μέτρησε 12,1 πόντους, 6,3 ασίστ και 1,9 ριμπάουντ κατά μέσο όρο. Στις 18 Απριλίου 2022, συμφώνησε για ανανέωση συμβολαίου με την ισπανική ομάδα, μέχρι και το καλοκαίρι του 2023. Στις 6 Μαίου, προκρίθηκε στον τελικό του Τσάμπιονς Λιγκ, αφού η Τενερίφη κέρδισε στον ημιτελικό του Final Four την Χαποέλ Χολόν 78-71, με τον ίδιο να είναι πρώτος σκόρερ με 17 πόντους και 9 ασίστ. Στις 8 Μαίου, κατέκτησε το τρόπαιο του Μπάσκετμπολ Τσάμπιονς Λιγκ, αφού η Τενερίφη κέρδισε στον τελικό την Μανρέσα 98-87 με τον ίδιο να είναι από τους κορυφαίους των νικητών έχοντας νταμπλ-νταμπλ με 13 πόντους και 14 ασίστ. Οι επιδόσεις του σε όλο το Final Four, τον ανέδειξαν σε MVP του διημέρου. Στις 15 Μαΐου, ανακοινώθηκε ότι αποτελεί μέλος της κορυφαίας πεντάδας της σεζόν στο Πρωτάθλημα Ισπανίας, για τέταρτη φορά στην καριέρα του. Τη σεζόν 2021-2022 ο Χουέρτας μέτρησε 10.5 πόντους, 7.3 ασιστ και 1.6 ριμπάουντ στο BCL, ενώ στην Ισπανία κατέγραψε 12.6 πόντους, 6.3 ασίστ και 1.9 ριμπάουντ. Στις 15 Ιουνίου 2022, ανανέωσε για δύο ακόμα χρόνια με την Τενερίφη. Στις 12 Φεβρουαρίου 2023, κατέκτησε για δεύτερη φορά το Διηπειρωτικό Κύπελλο νικώντας την Σάο Πάολο 89-68, με τον ίδιο να έχει 9 πόντους (3/7 δίποντα, 3/4 βολές), 3 ριμπάουντ και 5 ασίστ. Στις 14 Μαΐου 2023, με την Τενερίφη πήρε την τρίτη θέση στο Final-4 του Μπάσκετμπολ Τσάμπιονς Λιγκ, αφού νίκησε στον μικρό τελικό από την Μάλαγα 84-79. Ο ίδιος λόγω της καλής του χρονιάς αναδείχτηκε μέλος της καλύτερης πεντάδας της διοργάνωσης. Στις 26 Μαΐου, ανακοινώθηκε ότι βρίσκεται στην δεύτερη καλύτερη πεντάδα της κανονικής περιόδου στο ισπανικό πρωτάθλημα.

Εθνική ομάδα
------------

Ο Ουέρτας υπήρξε μέλος της Εθνικής Βραζιλίας, με την οποία κέρδισε το χρυσό μετάλλιο στο Αμερικανικό Πρωτάθλημα του 2005, στο Πρωτάθλημα Νότιας Αμερικής 2006, στους Παναμερικανικούς Αγώνες του 2007 και στο Αμερικανικό Πρωτάθλημα του 2009. Κέρδισε επίσης το ασημένιο μετάλλιο στο Αμερικανικό Πρωτάθλημα του 2011. 

Έπαιξε επίσης στις ακόλουθες διοργανώσεις: το Παγκόσμιο Πρωτάθλημα του 2006, το Παγκόσμιο Πρωτάθλημα του 2010, τους Θερινούς Ολυμπιακούς Αγώνες του 2012, το Αμερικανικό Πρωτάθλημα του 2013, το Παγκόσμιο Κύπελλο του 2014 και τους Θερινούς Ολυμπιακούς Αγώνες του 2016. Ήταν παρών στο Παγκόσμιο Κύπελλο 2023 και μπήκε στην μικρή λίστα των παικτών με πέντε συμμετοχές στο τουρνουά. Επίσης, έγινε μόλις ο τρίτος καλαθοσφαιριστής που έφτασε τις 100 ασίστ στην ιστορία του θεσμού.

Στατιστικά
----------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015-16 | Λέικερς | **53** | 0 | **16.4** | **.422** | **.262** | **.931** | **1.7** | **3.4** | **.5** | **.1** | **4.5** |
| 2016-17 | Λέικερς | 23 | **1** | 10.3 | .368 | .211 | .529 | 1.0 | 2.3 | .4 | **.1** | 2.7 |
| Σταδιοδρομία | 76 | 1 | 14.6 | .409 | .250 | .783 | 1.5 | 3.1 | .5 | .1 | 3.9 |

Τίτλοι-Διακρίσεις
-----------------

### Συλλογικοί

#### Ζουβεντούτ Μπανταλόνα

* FIBA EuroCup: (2006)

#### Μπασκόνια

* Πρωτάθλημα Ισπανίας: (2010)

#### Μπαρτσελόνα

* 2x Πρωτάθλημα Ισπανίας: (2012, 2014)
* Κύπελλο Ισπανίας: (2013)
* Σούπερ Καπ Ισπανίας: (2011)

#### Τενερίφη

* 2x Διηπειρωτικό Κύπελλο: (2020, 2023)
* Μπάσκετμπολ Τσάμπιονς Λιγκ: (2022)

### Ατομικές

* Καλύτερος Πρωτοεμφανιζόμενος Παίκτης στο Πρωτάθλημα Βραζιλίας (2003)
* MVP (Πολυτιμότερος Παίκτης) Πρωταθλήματος Νότιας Αμερικής (2006)
* Κορυφαία ομάδα του Αμερικανικού Πρωταθλήματος (2011)
* 6x Καλύτερη πεντάδα Πρωταθλήματος Ισπανίας
	+ 4x Πρώτη πεντάδα Πρωταθλήματος Ισπανίας (2008, 2011, 2021, 2022)
	+ 2x Δεύτερη πεντάδα Πρωταθλήματος Ισπανίας (2020, 2023)
* MVP Διηπειρωτικού Κυπέλλου (2020)
* MVP στο Final Four του Μπάσκετμπολ Τσάμπιονς Λιγκ (2022)
* 3x Καλύτερη πεντάδα στο Μπάσκετμπολ Τσάμπιονς Λιγκ
	+ 2x Καλύτερη πεντάδα στο Μπάσκετμπολ Τσάμπιονς Λιγκ (2020, 2023)
	+ Δεύτερη καλύτερη πεντάδα στο Μπάσκετμπολ Τσάμπιονς Λιγκ (2022)
* 4x Πολυτιμότερος Παίκτης (MVP) της αγωνιστικής στην Ευρωλίγκα (Top 16 2η αγωνιστική, 2010/11), (Top 16 5η αγωνιστική, 2010/11), (Top 16 2η αγωνιστική, 2013/14), (18η αγωνιστική, 2018/19)

Παραπομπές
----------

1. ↑  «Χουέρτας: «Ο Διαμαντίδης ήταν μεγάλος καθρέπτης για μένα όταν μεγάλωνα» (vid)». *www.gazzetta.gr*. Ανακτήθηκε στις 3 Φεβρουαρίου 2021.
2. ↑  «Marcelinho Huertas profile». EuroBasket. Ανακτήθηκε στις 7 Οκτωβρίου 2018.
3. ↑  «FC Barcelona Official Site». 9 Αυγούστου 2011. Αρχειοθετήθηκε από το πρωτότυπο στις 15 Αυγούστου 2011.. Ανακτήθηκε στις 9 Αυγούστου 2011.
4. ↑  «Lakers Sign Marcelo Huertas». *NBA.com*. 9 Σεπτεμβρίου 2015.. Ανακτήθηκε στις 9 Σεπτεμβρίου 2015.
5. ↑  «Wolves edge Lakers 112-111 in first game since Flip's death». *NBA.com*. 28 Οκτωβρίου 2015. Αρχειοθετήθηκε από το πρωτότυπο στις 26 Οκτωβρίου 2015. Ανακτήθηκε στις 29 Οκτωβρίου 2015.
6. ↑  «Lakers stun Warriors 112-95 for Golden State's 6th loss». *NBA.com*. 6 Μαρτίου 2016. Ανακτήθηκε στις 12 Μαρτίου 2016.
7. ↑  «In LeBron's final duel with Kobe, Cavs top Lakers 120-108». *NBA.com*. 10 Μαρτίου 2016. Ανακτήθηκε στις 11 Μαρτίου 2016.
8. ↑  «Lakers Sign Marcelo Huertas». *NBA.com*. 5 Αυγούστου 2016. Ανακτήθηκε στις 5 Αυγούστου 2016.
9. ↑  «Rockets Compete Two Trades». *NBA.com*. 23 Φεβρουαρίου 2017. Ανακτήθηκε στις 23 Φεβρουαρίου 2017.
10. ↑  «Baskonia, Huertas reunite after six seasons apart» (στα αγγλικά). *EuroLeague.net*. 25 Ιουλίου 2017.. Ανακτήθηκε στις 25 Ιουλίου 2017.
11. ↑  «ACB.COM - Experiencia para el timón de Iberostar Tenerife: ¡Llega Marcelinho Huertas!» (στα ισπανικά). *www.acb.com*. 23 Ιουλίου 2019. Αρχειοθετήθηκε από το πρωτότυπο στις 2019-07-23.. Ανακτήθηκε στις 23 Ιουλίου 2019.
12. ↑  «Marcelinho Huertas named FIBA Intercontinental Cup MVP». *sportando.basketball*. 9 Φεβρουαρίου 2020.
13. ↑  to10.gr. «Νέο συμβόλαιο στον 37χρονο Χουέρτας από την Τενερίφη». *to10.gr*. Ανακτήθηκε στις 7 Μαΐου 2022.
14. ↑  «Τους τάπωσε όλους: Παμψηφεί MVP στην Ισπανία ο Σερμαντίνι». *Eurohoops*. 26 Μαΐου 2021. Ανακτήθηκε στις 26 Μαΐου 2021.
15. ↑  «Χουέρτας: Ανανέωσε μέχρι και τα 40 στην Τενερίφη | Gazzetta». *www.gazzetta.gr*. Ανακτήθηκε στις 7 Μαΐου 2022.
16. ↑  Γεντίκης, Βαγγέλης. «Χαποέλ Χολόν – Τενερίφε 71-78: Με φοβερό Χουέρτας στον τελικό του BCL – totalbasket.gr». Αρχειοθετήθηκε από το πρωτότυπο στις 6 Μαΐου 2022. Ανακτήθηκε στις 7 Μαΐου 2022.
17. ↑  «Μανρέσα - Τενερίφη 87-98: Νέα «Βασίλισσα» στο θρόνο του BCL (vid) | Gazzetta». *www.gazzetta.gr*. Ανακτήθηκε στις 8 Μαΐου 2022.
18. ↑  «Basketball Champions League: Τα highlights του τελικού με την υπογραφή… Χουέρτας! (videos)». *Eurohoops*. 8 Μαΐου 2022. Ανακτήθηκε στις 8 Μαΐου 2022.
19. ↑  user1. «Η κορυφαία πεντάδα της σεζόν στην ACB (vid)». *www.basket247.gr* (στα Αγγλικά). Ανακτήθηκε στις 17 Μαΐου 2022.
20. ↑  «Χουέρτας: Θα συνεχίσει στην Τενερίφη μέχρι τα 41 του (vid) | Gazzetta». *www.gazzetta.gr*. Ανακτήθηκε στις 16 Ιουνίου 2022.
21. ↑  «Τενερίφη ξανά και ξανά: Δικό της για τρίτη φορά το Διηπειρωτικό Κύπελλο (videos)». *Eurohoops*. 12 Φεβρουαρίου 2023. Ανακτήθηκε στις 12 Φεβρουαρίου 2023.
22. ↑  «Μάλαγα - Τενερίφη 79-84: Η... παρηγοριά στην περσινή κάτοχο | Gazzetta». *www.gazzetta.gr*. Ανακτήθηκε στις 17 Μαΐου 2023.
23. ↑  «Ο Σορτς MVP του BCL, ο Ίσαλο καλύτερος προπονητής και ο Μίτσελ μέλος της καλύτερης πεντάδας». *www.sport24.gr*. Ανακτήθηκε στις 17 Μαΐου 2023.
24. ↑  «Από 2 παίκτες Ρεάλ και Μπασκόνια στην κορυφαία πεντάδα στην Ισπανία, κανέναν η πρωτοπόρος Μπαρτσελόνα». *www.sport24.gr*. Ανακτήθηκε στις 26 Μαΐου 2023.
25. ↑  «Mundobasket 2023: Ρούντι Φερνάντεθ και Χουέρτας μπήκαν στο κλειστό club των 5 διοργανώσεων | Gazzetta». *www.gazzetta.gr*. Ανακτήθηκε στις 28 Αυγούστου 2023.
26. ↑  «Mundobasket 2023, Χουέρτας: Έγινε μόλις ο τρίτος με 100 ασίστ στην ιστορία του θεσμού | Gazzetta». *www.gazzetta.gr*. Ανακτήθηκε στις 28 Αυγούστου 2023.

Εξωτερικοί σύνδεσμοι
--------------------

* Επίσημος ιστότοπος
* Προφίλ στο acb.com (ισπανικά)
* Προφίλ στο euroleague.net
* Προφίλ στο fiba.com
* Προφίλ στο fibaeurope.com
* Προφίλ Αρχειοθετήθηκε 2013-10-18 στο Wayback Machine. στο legabasket.it (ιταλικά)

|  |  |  |  |
| --- | --- | --- | --- |
| 

| π • σ • ε
Βραβείο Πολυτιμότερου Παίκτη Διηπειρωτικού Κυπέλλου καλαθοσφαίρισης |
| --- |
|  |
| 
* 1977: Στσέρμπιακ
* 1987: Έπι
* 2013: Σπανούλης
* 2014: Λαπροβίτολα
* 2015: Γιουλ
* 2016: Γκράχαμ
* 2017: Τόμπεϊ
* 2019: Θίοντορ
* 2020: Ουέρτας
* 2021: Μπενίτε
* 2022: Μαρτίνεθ
 |

 |